ভারতের সাম্প্রতিক নির্বাচনে ভারতীয় জনতা পার্টির বড় মাপের বিজয়ের পর দলের নেতা নরেন্দ্র মোদি দেশের সব মানুষের জন্য কাজ করবার প্রতিশ্রুতি দিয়েছেন। কংগ্রেস পার্টির প্রধান সোনিয়া গান্ধী পরাজয় স্বীকার করে নিয়েছেন। তিনি এবং তার ছেলে, দলের ভাইস প্রেসিডেন্ট রাহুল গান্ধী ব্যক্তিগতভাবে পরাজয়ের দায়িত্ব নিয়েছেন। সাম্প্রতিক নির্বাচনে হিন্দু জাতীয়তাবাদী ভারতীয় জনতা পার্টি বিপুল ভোটে জয়লাভ করে। ভারতের ক্ষমতাসীন কংগ্রেস দল বিগত ১০ বছর দেশটির শাসনভার পরিচালনা করেছে। এ সময়কালে দলটি কয়েকটি বড় ধরণের দুর্নীতি কেলেংকারি, উঁচু হারে মূল্যস্ফীতি এবং ধীর অর্থনৈতিক প্রবৃদ্ধির শিকার হয়। শুক্রবার কংগ্রেস দল নির্বাচনের চূড়ান্ত ফলাফলে বিজেপির কাছে হেরে গেল।